Մարդու իրավունքների խորհրդի հատուկ զեկուցող Բասկուտ Տունչակն իր խոսքում նշեց, որ տեղեկատվության իրավունքը ամենակարևորն է, քանի որ այն ապահովում է բոլոր իրավունքների իրագործումը: Տեղեկատվությունը հասանելի է դառնում, երբ մարդիկ սկսում են ցանկություն հայտնել տեղեկանալու ու տեղեկատվությունը պետք է տրվի այն տեսքով, որ մարդու բոլոր իրավունքները պաշտպանված լինեն: Նա նշեց նաև, որ ոչ մի մասնավոր գործունեություն օրինական չի կարող լինել, եթե մարդու առողջության իրավունքը ոտնահարված է։ Հետևաբար բիզնեսը պարտավոր է ապահովել մարդու առողջ շրջակա միջավայրում ապրելու իրավունքը: